Kulani

Kulani oli küla Läänemaal Noarootsi poolsaarel. 1977. aastast kuulub Sutlepa mere kaldal asunud küla territoorium Pürksi küla koosseisu.Külad. Vaadatud 16.01.2020.I. Allikmaa. "Noarootsi". Tallinn, 1982. Lk 50-1.Läänemaa (töörühma arvamused). Vaadatud 14.05.2014.

Arvatakse, et küla nimi tuleb sõnadest kulle ('mägi') ja näs ('nina'). Paul Johansen peab küsitavaks nime rootsi etümoloogiat. Kui nimi ei ole seotud oletatava varasema Kuldere küla nimega, siis on võimalik, et nime lähtekohaks on eesti sõna küla + nina.Eesti kohanimede leksikon

Küla nime kannab ka 95,4 hektari suurune Silma looduskaitseala Kulani piiranguvöönd.

Varasem ajalugu
On oletatud, et küla tekkis kohale, kus asus 1351. aastal mainitud Kuldere küla. Allikates on Kulanit esmamainitud 1540. aasta paiku nelja adramaa suuruse Kulnisz külana. Kulanis asus Noarootsi vanim mõis Nuckhoff ning 17. sajandil rajati Kulani mõis.Kulani mõis. Eesti ala mõisate register, vaadatud 14.05.2014. Veel nimekujusid: Killenisz (1548), Kollanes (1565), Kullanus, Kulleesby (1615) ning 1627. aastal Kullanäs koos mõisaga.Baltisches historisches Ortslexikon. Teil I. Estland (Einschliesslich Nordlivland). Begonnen von Hans Feldmann, herausgegeben von Heinz von zur Mühlen, bearbeitet von Gertrud Westermann. Böhlau Verlag Köln - Wien, 1985, lk 246.

Kulani küla on seotud ka Noarootsi kiriku kellameestega: nimelt on teada, et vähemalt vahemikus 1642–1659 oli kiriku kellamees Bläs Thomasson Kulani külast. 1642. aastal elas ta Paslepa külas ning 1648. aastal ehitati talle varasema kellamehe koha peale elukoht.Rickul/Nuckö Hembygdsförenings Medlemsblad. Nr 1, Mars 2009. Årgång 17. Vaadatud 14.05.2014.

Kulani lähedal asus ka üks Noarootsi kihelkonna üheksast teadaolevast külakalmistust.Allar Haav. "Lääne- ja Hiiumaa 13.–18. sajandi külakalmistud". Bakalaureusetöö (juhendaja Heiki Valk). Tartu, 2011.

19. ja 20. sajand
Aastatel 1866–1893 oli Noarootsi kihelkonnas Kulani vald, kuhu kuulus vaid Saare mõis. 1893. aastal sai piirkonnast Paslepa valla osa.Kulani vald. Eesti ala valdade register, vaadatud 14.05.2014.

Vaata ka
 Kulani peakraav
 Kulani mõis

Viited

Kategooria:Lääne maakonna endised külad
Kategooria:Noarootsi kihelkond